open-index/open-wikipedia-markdown huggingface dataset:
Saving Abel

**Saving Abel**, ռոք խումբ, Միսսիսիպի նահանգի փոքր քաղաք Կորինֆում։ Կազմավորվել է 2004 թվականին, 2008 թվականին թողարկել է իր առաջին՝ "Saving Abel" ալբոմը, 2010 թվականին երկրորդ ալբոմը՝ "Miss America" անվանմամբ։ «Եթե ձեզ երգ է դուր գալիս, որը հնչում է ռադիոյով և դուք գաղափար չունեք, թե ով է այն կատարում, ձեզ թվում է, որ դուք արդեն դրա նման մի բան լսել եք։ Ահա մենք հենց այդպիսի խումբ ենք»՝ իրենց ստեղծագործությունները բնութագրում են խմբի անդամները։

## Կենսագրություն
Ջարեդ Վիքսն ու Ջեյսոն Նուլլը խումբը հիմնել են 2004 թվականին։ 2005 թվականին նրանց է միացել կիթառիստ Սքոթ Բարետը, բասիստ Էրիկ Թեյլորը և թմբկահար Բլեյկ Դիքսոնը։ Որոշ ժամանակ անց տղաներին նկատում է պրոդյուսեր Սկիդ Միլլսը (Skidd Mills), ով մինչ այդ համագործակցել էր ZZ Top-ի, Saliva-ի և Ռոբերտ Կրեեմի հետ։ Նա տղաներին առաջարկեց օգտագործել իր՝ Մեմֆիսի «747 Studios» ստուդիան։

Խմբի դեբյուտային համանուն ալբոմը թողարկվել է միայն 2008 թվականի մարտին Virgin Records լեյբլում և ստացել դրական արձագանքներ։ Առաջին երգը՝ «Addicted»-ը (երգ նախկին ընկերուհու մասին) հայտնվել է Billboard Hot 100 ազգային չարթի 20-րդ հորիզոնականում և 2-րդ տեղում՝ US Mainstream Rock Chart-ում։ Ալբոմը Billboard 200-ում հասել է 49-րդ հորիզոնականի և 2009-ի փետրվարի դրությամբ վաճառվել է 382,443 օրինակով։ 2009 թվականի մարտի 16-ին ձայնասկավառակը ստացել է վաճառքի ոսկե աստիճան։

2009 թվականի սկզբին Saving Abel-ը ուղևորվեց Nickelback խմբի «Dark Horse Tour», 2009 թվականի ամռանը բաց երկնքի տակ նվագել են Hinder-ի և Papa Roach-ի հետ։ Ինչպես նաև, իր սեփական ուղևորության ժամանակ դեպի ԱՄՆ, հասցրել է մի բեմում ներկայանալ Red-ի, Pop Evil-ի և Taddy Porter-ի հետ։

2009 թվականի ապրիլի 7-ին խումբը թողարկեց EP ալբոմը՝ «18 Days Tour» անվանումով, որն իր մեջ ներառում էր «Addicted» և «18 Days» հիթերի ակուստիկ տարբերակները, ինչպես նաև 2 նոր երգեր՝ «Goodbye» և «Trying to Clear My Head»։ 2010 թվականի հունվարին Saving Abel-ը վերադարձավ ստուդիա՝ երկրորդ ստուդիական ալբոմի ձայնագրման համար։ Ալբոմը ստացավ Miss America անվանումը և նախատեսվում էր թողարկել 2010 թվականի հունիսի 8-ին։ Նոր ալբոմի երգերից մեկն արդեն հասանելի է ներբեռնման համար՝ «Sex Is Good»-ի ակուստիկ տարբերակը։

2010 թվականի ապրիլի 8-ին թողարկվեց «Stupid Girl (Only in Hollywood)» առաջին սինգլը՝ ալբոմի թողարկմանը պատրաստվող խմբի կողմից։ Ապրիլի 19-ից երգը ունկնդրելու համար հասանելի է դարձել ռոք ռադիոկայաններում։

## Խմբի կազմ
* Jared Weeks՝ վոկալ
* Jason Null՝ սոլո-կիթառ, բեք-վոկալ
* Scott Bartlett՝ ռիթմ-կիթառ, բեք-վոկալ
* Eric Taylor՝ բաս-կիթառ
* Blake Dixon՝ հարվածային

## Սկավառակագրություն
### Ստուդիայի ալբոմնր

### Մինի ալբոմներ

### Սինգլեր

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2004 հիմնադրված երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Ամերիկյան ռոք խմբեր
Մինա Էլ Համանի

**Մինա Էլ Համանի** (, , ), մարոկկական ծագմամբ իսպանացի դերասանուհի։ Հայտնիություն է ձեռք բերել Նեթֆլիքսի «Էլիտա» հեռուստասերիալում խաղացած Նադիայի դերով։

## Կենսագրություն
Էլ Համանին ծնվել և մեծացել է Մադրիդում։ Դերասանական գործունեությունը սկսել է 2014 թվականին։

## Ֆիլմագրություն
### Հեռուստասերիալներ
**[[Արքայազն (հեռուստասերիալ)|Արքայազն]] (2015–2016)
**Երկիր*, (2017)
**Ծառայել և պաշտպանել*, (2017–2018)
**Էլիտա*, (2018-ներկա)
**Հերնան*, (2019)
*Սև ավազան (իսպ. *El internado: Las Cumbres)''(2021)

## Ծանոթագրություններ

Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Մ777 հաուբից

**Մ777**, ամերիկյան դաշտային քարշակվող 155-միլիմետրանոց հաուբից։ Արտադրում է BAE Systems ընկերությունը։

## Նկարագրություն
М777 ավելի փոքր է և 42 %-ով ավելի թեթև, քան Մ198 հաուբիցը, որին փոխարինում է. նրա քաշը կազմում է 4218 կգ, և այն համարվում է այդ տիպի ամենաթեթև հաուբիցը (համեմատության համար՝ կրակոցի նույն հեռահարությունն ունեցող M198 հաուբիցի զանգվածը կազմում է 7150 կգ), ինչը թույլ է տալիս այն տեղափոխել CH-47 ուղղաթիռով կամ  MV-22 Osprey կոնվերտոպլանի օգնությամբ։ Դա զգալիորեն հեշտացնում է նաև զենքի դեսանտավորումը, սպասարկումն ու պահպանությունը։ Այդպիսի քաշ հաջողվել է ստանալ նրա կառուցվածքում լայնորեն տիտանի օգտագործման շնորհիվ։

Հաուբիցի անձնակազմը նվազեցվել է մինչև հինգ մարդ, ի տարբերություն М198 հաուբիցի անձնակազմի, որը ներառում էր ինը մարդ։

Հաուբիցը կարող է կրակ վարել «Էքսկալիբուր» (*Excalibur*) ղեկավարվող արկերով, որոնց արդյունավետ կրակոցի հեռավորությունը հազնում է 40 կիլոմետրի, իսկ շրջանային հավանական շեղումը նպատակակետից կազմում է 5 մետր։

## Բնութագրեր
ТТХ M777
* *Հեռահարություն*
** Առավելագույնը սովորական արկերով՝ 24,7 կմ
** Առավելագույնը հատուկ արկերով՝ 30+ կմ
* *Արագաձգություն*
** Ինտենսիվ՝ 5 կրակոց րոպեում մինչև 2 րոպե ժամանակում
** Ստանդարտ՝ 2 կրակոց րոպեում
* *Վերածում*
** Վերածում՝ 
File:150227-Z-SR689-013 (16566834467).jpg
File:150227-Z-SR689-011 (16586538558).jpg
File:M777 howitzer rear.jpg
File:U.S. Marines with Alpha Battery, 1st Battalion, 12th Marine Regiment, 3rd Marine Division, III Marine Expeditionary Force attached to 3rd Marine Regiment, 3rd MarDiv, III MEF, fire a M777A2 155mm howitzer 130417-M-SO590-178.jpg
File:A U.S. Army M777 howitzer belonging to Alpha Battery, Field Artillery Squadron, 2nd Cavalry Regiment stands ready to fire during a decisive action training environment exercise at the Joint Multinational 121025-A-TF309-008.jpg
File:MND-B NCO inspires Soldiers to reach higher DVIDS105643.jpg
File:1-37 FA rains down steel on Yakima Training Center 131009-A-ET795-152.jpg
File:A crane lifts an M-777 lightweight howitzer onto the flight deck of USS Carter Hall (LSD 50) in Morehead City, N.C., Aug. 29, 2010 100829-M-YH803-173.jpg
File:2 CR Field Artillery Range 141119-A-EM105-340.jpg
File:Marines' Cannons Take Flight 140509-M-MV301-390.jpg


## Ծանոթագրություններ

## Արտաքին հղումներ
* LW155 Sample Data Collection 
* Global Security
* Canadian American Strategic Review
* 37 additional M777 for Canadian Forces

Կատեգորիա:Բրիտանական հաուբիցներ
You Know I'm No Good

**«You Know I'm No Good»**, բրիտանացի երգչուհի Էմի Ուայնհաուսի երգը նրա երկրորդ և վերջին՝ Back to Black (2006) ստուդիական ալբոմից։ Թողարկվել է որպես ալբոմի երկրորդ սինգլ 2007 թվականի հունվարի 5-ին։

Arctic Monkeys խումբը այս երգը կատարել է BBC Radio 1-ի ժամանակ։ Այն նաև օգտագործվել է «Զանգով կանչվող աղջկա գաղտնի օրագիրը» հեռուստասերիալում։ Entertainment Weekly ամսագրի 2007 թվականի լավագույն երգերի ցանկում զբաղեցրել է երկրորդ հորիզոնականը։

## Երաժշտական տեսահոլովակ
Ֆիլ Գրիֆինի կողմից նկարահանված երաժշտական տեսահոլովակը (ով նաև «Rehab» երաժշտական տեսահոլովակի ռեժիսորն է) երաժշտական ալիքներում թողարկվել է 2006 թվականի նոյեմբերին։ Տեսահոլովակում Ուայնհաուսը տարբեր իրավիճակներում է ցուցադրվում, ներառյալ բառում, ննջասենյակում և լոգարանում։ Սյուժեն հիմնված է Ուայնհաուսի հորինած կերպարի հարաբերությունները տղամարդու հետ։

## Թողարկում
Մեծ Բրիտանիայում երգը թողարկվել է 2007 թվականի հունվարի 8-ին։

Գրեմմիի 50-րդ մրցանակաբաշխության ժամանակ Ուայնհաուսի հաջողությունից հետո ԱՄՆ-ում երգը վերաթողարկվել է 2008 թվականի փետրվարին։

Ընդգրկված է 2015 թվականի թողարկված «Էմի» վավերագրական ֆիլմի սաունդթրեքում։

## Երգացանկ
;UK CD 1
#«You Know I'm No Good»
#«To Know Him Is to Love Him» (NapsterLive Session)

;UK CD 2
#«You Know I'm No Good»
#«Monkey Man»
#«You Know I'm No Good» (Skeewiff Mix)

;European CD single
#«You Know I'm No Good»
#«You Know I'm No Good» (Ghostface Killah-ի մասնակցությամբ)
#«You Know I'm No Good» (Skeewiff Mix)

;German 12" promo single
:Ա1. «You Know I'm No Good» (Skeewiff միքս)
:Ա2. «You Know I'm No Good» (Ալբոմային տարբերակ)
:Ա3. «You Know I'm No Good» (Գործիքային)
:Բ1. «You Know I'm No Good» (Ghostface Killah տարբերակ)
:Բ2. «You Know I'm No Good» (Fettes Brot ռեմիքս)
:Բ3. «You Know I'm No Good» (Ա կապելլա)

;USA 12" single (Universal Republic B0008491-11)
:Ա1. «You Know I'm No Good»՝ 4:16
:Ա2. «You Know I'm No Good» (Ghostface Killah-ի մասնակցությամբ)՝ 3:22
:Բ1. «Rehab»՝ 3:32
:Բ2. «Rehab» (Hot Chip Remix)՝ 6:58

;Թվային ներբեռնում, ռեմիքսներ և մինի ալբոմների «Բ» կողմեր 
#«You Know I'm No Good» (Ghostface Killah-ի մասնակցությամբ) (Ghostface UK տարբերակ)՝ 3։23
#«You Know I'm No Good» (Skeewiff միքս)՝ 5։45
#«You Know I'm No Good» (Դեմո տարբերակ)՝ 4։14
#«You Know I'm No Good» (Vodafone Live at TBA)՝ 4։21
#«You Know I'm No Good» (Fettes Brot Remix)՝ 3։52

## Պաշտոնական տարբերակներ և ռեմիքսներ
*Album Version՝ 4։16
*Radio Edit՝ 3։37
*Video Version՝ 3։52
*AOL Winter Live 2006՝ 4։30
*Demo Version՝ 4։13
*Ghostface Killah Remix (U.S.)՝ 4։23
*Ghostface Killah (UK)՝ 3։22
*NapsterLive Sessions՝ 3։19
*Fettes Brot Remix
*Skeewiff Mix՝ 5։45
*One-2 Remix՝ 2։37

## Չարթեր և հավաստագրումներ

### Շաբաթական չարթեր

### Վաճառքներ և հավաստագրումներ

## Ծանոթագրություններ

## Արտաքին հղումներ
* 

Կատեգորիա:2006 երգեր
Կատեգորիա:2007 երգեր
Կատեգորիա:Էմի Ուայնհաուսի երգեր
Կատեգորիա:Փոփ երգեր
ԻԺ-58

**ԻԺ-58,** խորհրդային երկփող որսորդական հրացան։

## Պատմություն
ԻԺ-58 հրացանը նախագծվել է 1958 թվականին որպես արհեստագործական որսի համար նախատեսված 20 և 28 տրամաչափի թեթև զենք, որը կարելի էր օգտագործել ինչպես տայգայում, այնպես էլ սարերում որսի ժամանակ՝ ԽՍՀՄ-ի բոլոր կլիմայական զոնաներում։ Առաջին օրինակները թողարկվել են 1958 թվականի երկրորդ հատվածում, իսկ 1959 թվականի սեպտեմբերին հայտնի է դարձել, որ նախապատրաստվում են թողարկման 16 տրամաչափի հրացանները։

1960 թվականից սկսվել է 16 մմ տրամաչափով փամփուշտների համար նախատեսված ԻԺ-58 հրացանների թողարկումը, որոնց հիման վրա 1970 թվականին ստեղծվել է 12 մմ տրամաչափի փամփուշտների համար նախատեսված ԻԺ-58Մ հրացանը, որի մասսայական թողարկումն սկսվել է 1971 թվականից։

28 մմ տրամաչափով հրացանները սերիական արտադրություն չեն ունեցել, 20 մմ տրամաչափով հրացաններն արտադրվել են 1958 թվականի վերջից մինչև 1960-ական թվականների կեսերը, իսկ ԻԺ-58-երի հիմնական մասը թողարկվել է 12 և 16 մմ տրամաչափի փամփուշտների համար։ Թողարկվել է ԻԺ-58 հրացանների չորս տեսակների ընդհանուր առմամբ 1,36 միլիոնից ավել օրինակ։ Բացի սրանցից, թողարկվել է նաև 20 տրամաչափի ԻԺ-58 հրացան պողպատե բույթով ամրանացված ալյումինե պահեստատուփով ու երեք կցորդիչով միացված փողերով։

1980-ական թվականներին սկսվել է ԻԺ-58 հրացաններին փոխարինող նոր զենքի նախագծումը, որն էլ դարձել է ԻԺ-43-ը։

## Նկարագրություն
Իրենից ներկայացնում է փողերի հորիզոնական տեղադրությամբ երկփողանի հրացան։ Փողերի փողակներն ու հրացանի կցորդիչը պատրաստվել են 50Ա պողպատից։  Փողերը հանովի են, ունեն փողաբերանի կոնագծային նեղացումներ։ 
* աջ փողի փողաբերանի նեղացումը 0,5 մմ է
* ձախ փողի փողաբերանի նեղացումը 1 մմ է

Փամփշտանոցն ու փողային ակոսները քրոմապատ են։

Հրացանն ունի եռակի փակման ձև՝ փակման կափույրի երկու ներքևի կեռիկներով ու վերին կեռիկի փակման լծակով։

Ձգանման մեխանիզմը տեղադրված է առանձին և  ձգանաքաշումը տատանվում է 1,5 - 2,5 կգ-ի միջև։ Մարտական զսպանակները պտուտակաձև գլանաձև են։ 2,5 մմ տրամագծով բոյկաները զետեղված են հրահանների մեջ և ունեն ետմղման մեխանիզմ։

Պահպանակն ավտոմատ չէ, հրահանի խափանման դեպքում դրանք ավտոմատ բարձրանում են նախապտպանական դիրքի ու չեն հարվածում հրապատիճներին։ Ամբողջությամբ չփակված փողերում կրակոց տեղի չի ունենում։

ԻԺ-58 հրացանի բռնակը պատրաստվում էր պողպատից։

Կոթն ու փողակալը պատրաստվում էին կեչուց, հաճարենուց կամ ընկուզենուց։

Հրացանն ունեցել է պարզ կառուցվածք, ամբողջական ապամոնտաժման համար անհրաժեշտ էր միայն գամահանիչ և պտուտակահան։

## Տարատեսակներ և ձևափոխություններ
* **ԻԺ-58**։
* **ԻԺ-58Մ** - 1970 թվականի արտադրության 12 տրամաչափի հրացանի մոդել։
* **ԻԺ-58ՄԱ** - նոր, ավտոմատ պահպանակով մոդել, որն ստեղծվել է 1970-ական թվականների կեսերին, երաշխավորված կենսունակությունը կազմում է 15 հազար կրակոց։
* **ԻԺ-58ՄԱԵ** - նոր, ավտոմատ պահպանակով ու փամփշտահանով մոդել, որն սկսել է թողարկվել 1977 թվականին։

## Ծանոթագրություններ

## Գրականություն
* Universal/Baikal Model IJ-58M shotgun // журнал "American Rifleman", January 1977
* М. М. Блюм, И. Б. Шишкин. Охотничье ружьё. М., «Лесная промышленность», 1983. стр.85
* Ижевское оружие. Том 1. Ижевские ружья / Н. Л. Изметинский, Л. Е. Михайлов. - Ижевск, издательство Удмуртского университета, 1995. - 247 стр.։ ил.

Կատեգորիա:Զենք այբբենական կարգով
Անուշավան Հասան-Ջալալով

**Անուշավան Ռաֆայելի Հասան-Ջալալով** (), ծագումով հայ խորհրդային մարզիկ, ակադեմիական թիավարության ԽՍՀՄ բազմակի չեմպիոն, Եվրոպայի առաջնության (1971), աշխարհի առաջնության (1974, 1975) և Օլիմպիական խաղերի (1976) մրցանակակիր։ ԽՍՀՄ միջազգային կարգի սպորտի վարպետ։ Ռուսաստանի թիավարության ֆեդերացիայի նախագահ (1992-1996)։

## Կենսագրություն
Անուշավան Հասան-Ջալալովը ծնվել է 1947 թվականի ապրիլի 23-ին Լենինականում, զինվորականի ընտանիքում։ Երկու ամիս անց նրա ընտանիքը տեղափոխվել է Լենինգրադ, որտեղ 1963 թվականին նա «Վոդնիկ» մարզական ընկերությունում սկսել է զբաղվել ակադեմիական թիավարությամբ։ Նա մասնագիտացել է առանց ղեկորդի քառյակների և ղեկորդով քառյակների դասերում։ 1971-1978 թվականներին եղել է ԽՍՀՄ հավաքականի անդամ, դարձել միջազգային ռեգատների, Եվրոպայի և աշխարհի առաջնությունների բազմակի մրցանակակիր։ 1976 թվականին Ռաուլ Առնեմանի, Վալերի Դոլինինի և Նիկոլայ Կուզնեցովի հետ առանց ղեկորդի քառյակ դասում նվաճել է Մոնրեալի օլիմպիական խաղերի բրոնզե մեդալը։

1978 թվականին Անուշավան Հասան-Ջալալովն ավարտել է մարզական կարիերան և անցել մարզչական գործունեության «Բանակի մարզական ակումբ» (ԲՄԱ) ընկերությունում։ 1984 թվականին նշանակվել է ՌԽՖՍՀ ակադեմիական թիավարության հավաքականի գլխավոր մարզիչ։ 1992 թվականից մինչև 1996 թվականը ղեկավարել է Ռուսաստանի ակադեմիական թիավարության ֆեդերացիան։ 1996 թվականից ապրում է Ամերիկայի Միացյալ Նահանգներում, որտեղ ստեղծել է RowingRu.com կայքը, որը լուսաբանում է Ռուսաստանում ակադեմիական թիավարության զարգացման խնդիրները։

## Ծանոթագրություններ

## Արտաքին հղումներ
* Անուշավան Հասան-Ջալալովի ստեղծած RowingRu.com կայքը
* С мечтой о Гюмри
* 
* Անուշավան Հասան-Ջալալովի էջը FISA կայքում (անգլ.) (1)
* Անուշավան Հասան-Ջալալովի էջը FISA կայքում (անգլ.) (2)

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:ԽՍՀՄ միջազգային կարգի սպորտի վարպետներ
Frank (ալբոմ)

**«Frank»**, բրիտանացի երգչուհի Էմի Ուայնհաուսի դեբյուտային ստուդիական ալբոմը, որը թողարկվել է 2003 թվականի հոկտեմբերի 20-ին Island Records-ում։ UK Albums Chart-ում ալբոմը զբաղեցրել է 13-րդ հորիզոնականը։ 2008 թվականի դեկտեմբերի 18-ին Ֆոնոգրամաների արտադրողների բրիտանական միության կողմից ալբոմը երեք պլատինե հավաստագիր է ստացել։

## Ալբոմի մասին
Ալբոմի աշխատանքները տևել են 2002-2003 թվականների ընթացքում, որի պրոդյուսերավորմամբ անձամն Ուայնհաուսն էր զբաղվում, ինչպես նաև Քեմիշներ Գորդոնը, Ջիմի Հորգարտը և Մեթ Ռոուն։ Ալբոմին աջակցելու համար թողարկվել են «Stronger Than Me», «Take the Box», «In My Bed»/«You Sent Me Flying» և «Fuck Me Pumps»/«Help Yourself» սինգլները։

Ընդհանուր առմամբ Frank ալբոմը քննադատների կողմից դրական գնահատականների է արժանացել և Ուայնհաուսին մի քանի մրցանակներ է բերել, այդ թվում նաև Ivor Novello Awards մրցանակը։

## Երգացանկ

## Չարթեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* *[http://www.discogs.com/Amy-Winehouse-Frank/master/51290 Frank]* Discogs կայքում
* *[http://www.metacritic.com/music/artists/winehouseamy/frank Frank] * Metacritic կայքում

Կատեգորիա:2003 ալբոմներ
Կատեգորիա:Անգլալեզու ալբոմներ
Կատեգորիա:Էմի Ուայնհաուսի ալբոմներ
Երուսաղեմի լույսերի փառատոն

thumb|Երուսաղեմի լույսերի փառատոն, Դավիթի միջնաբերդ և հին քաղաքի պատեր
thumbnail|Երուսաղեմի լույսերի փառատոն, 2012 թվական|alt=
**Երուսաղեմի լույսերի փառատոնը** Երուսաղեմում ամեն ամառ անցկացվող մեկշաբաթյա փառատոն է։

## Պատմություն
Երուսաղեմի լույսերի փառատոնը հիմնադրվել է 2009 թվականին։ Այն ցուցադրում է միջազգային առաջատար նկարիչների աշխատանքը, որոնք լույսն օգտագործում են որպես ստեղծարար միջոց։

2011 թվականի փառատոնին, որը տեղի է ունեցել Երուսաղեմի հին քաղաքում և նրա շրջակայքում, մասնակցել է ավելի քան 200,000 այցելու։ 2012 թվականին ցուցադրությունը տարածվել է հին քաղաքի այլ թաղամասերում, ներառյալ Դամասկոսի դարպասից Ռեհով Հագայ տանող առևտրային փողոցը։
thumb|Պահապան հրեշտակ, Մարո Ավրաբոու և Դմիտրի Խանակիս, 2013 թվական

220px|thumbnail|right|Լոտոսանման գմբեթ, Դան Ռոսեգարդե, 2013 թվական
Մեկ շաբաթ տևող փառատոնը հովանավորվում են Երուսաղեմի քաղաքապետարանի, Վարչապետի գրասենյակի, կիսահասարակական Արիել ընկերության և Երուսաղեմի զարգացման գործակալության կողմից։ 7 միլիոն շեկել մասամբ վճարվել է առևտրային հովանավորների կողմից։

## Ծանոթագրություններ

## Արտաքին հղումներ
* Պաշտոնական կայքէջ 

Կատեգորիա:Երուսաղեմ
Կատեգորիա:Երուսաղեմի տեսարժան վայրեր
Կատեգորիա:Ամառային փառատոներ
Թեյլոր Սվիֆթի սկավառակագրություն

Ամերիկացի երգչուհի Թեյլոր Սվիֆթի սկավառակագրությունը ներառում է 7 ստուդիական ալբոմ, բազմաթիվ սինգլներ, համերգային ձայնագրություններ։

## Ստուդիական ալբոմներ

## Մինի ալբոմներ (EP's)

## Սինգլներ
### Որպես հիմնական արտիստ

### Որպես հրավիրված արտիստ

### Պրոմոսինգլներ

## Ծանոթագրություններ

Կատեգորիա:Թեյլոր Սվիֆթ
Կատեգորիա:Սկավառակագրություններ
Սևափոր կիվիվ

**Սևափոր կիվիվ** () քարադրանմանների ընտանիքի թռչուն։ Կրիտիկական վիճակում գտնվող տեսակների շարքին են դասված այս թռչունները։thumb|left|thumbtime=0:00|Նմուշի շրջադարձային տեսանյութ «Naturalis» կենսաբազմազանության կենտրոնում

## Հնարավոր ոչնչացում
Վերջին հավանական թվագրումը եղել է 1940 թվականին։ Այնուամենայնիվ, կասկածներ կան սևափոր կիվիվի ոչնչացման մասին։ Բնության պահպանության միջազգային միությունը այս տեսակը դասակարգել և ընդգրկել է կրիտիկական վիճակում գտնվող տեսակների ցանկի մեջ։

## Տարածվածություն
Սևափոր կիվիվները ապրում էին գետերի դելտաներում և ճահիճներում՝ Ճավայում, հնարավոր է նաև Սումատրայում և Թիմորում։

## Բնութագիր
Մարմնի երկարությունը 27–29 սանտիմետր է, քաշը 325 գրամ էր (նախահաշիվը)։

## Կենսաբանություն
Նրանք սնվում են ջրային միջատներով և ջրային բույսերով։

## Պատկերասրահ

Պատկեր:Vanellus macropterus.jpg
Պատկեր:Naturalis Biodiversity Center - RMNH.AVES.110066 - Vanellus macropterus - Charadriidae - bird skin specimen.jpeg
Պատկեր:Naturalis Biodiversity Center - RMNH.AVES.110067 - Vanellus macropterus - Charadriidae - bird skin specimen.jpeg


## Ծանոթագրություններ

## Արտաքին հղումներ
* https://www.hbw.com/species/javan-lapwing-vanellus-macropterus

Կատեգորիա:Ասիայի թռչուններ
Կատեգորիա:Թռչուններ այբբենական կարգով
Կատեգորիա:Կենդանիներ այբբենական կարգով
Կատեգորիա:Վտանգված տեսակներ
Կատեգորիա:Քարադրանմաններ
Բերգման 1896

**Բերգման 1896**, գերմանական ինքնալիցքավորվող ատրճանակ, մշակված 1896 թվականին Լուիս Շմայսերի և Թեոդոր Բերգմանի զենք արտադրող կազմակերպության կողմից.։

## Պատմություն
ձախից|մինի
1896 թվականին Բերգմանի կողմից ստեղծվեցին ատրճանակի 3 ոչ փորձառական մոդելներ՝ Բերգման №2 5 մմ տրամաչափով, Բերգման №3 6,5 մմ տրամաչափով և սահմանափակ քանակությամբ Բերգման №4 8 մմ տրամաչափով։ Դա ազատ փակոցով զենք է։ Հին մոդելներում բացակայում էր արտաձգիչը, լիցքավորման ժամանակ պարկուճը դուրս էր գալիս փամփշտատուփից և դուրս թռչում։ Փակաղակի կողքին կա հատուկ նախապաշտպանական բերան փամփուշտի դուրս մղման ժամանակ գազի ճնշման նվազեցման համար։

Փամփուշտները կցաշուրթավոր էին, հին օրինակները պարկուճի արտաձգիչի տակ ակոս չունեին։ Ատրճանակի վերջին տարբերակներում հայտնվեցին արտաձգիչներ և ակոսներ։ Ատրճանակը լիցքավորվում էր լծակի վերև և առաջ տալուց ձգանի բռնակի առաջ, որը բացում էր փամփշտատուփը։ Պահունակը իր մեջ ներառում է 5 փամփուշտ և փամփշտատուփը փակվում է։ Փամփշտատուփը կարելի է լիցքավորել փամփուշտներով և պահունակներով։

## Ծանոթագրություններ

## Արտաքին հղումներ

* Ранние пистолеты Теодора Бергманна, пистолет Бергманн №1 образца 1894 года.
* Пистолет Бергманн №2 образца 1896 года.
* Пистолет Бергманн №3 образца 1896 года и его разновидности.

Կատեգորիա:Զենք այբբենական կարգով
Կարմրակուրծք կիվիվ

**Կարմրակուրծք կիվիվ** () քարադրանմանների ընտանիքի թռչուն։

## Տարածվածություն
Այս թռչունների տարածվածությունը սահմանափակվում է նեղ հատվածով, որը գտնվում է Նիգերիայի հարավ-արևմտյան մասում և Կոնգոյի Դեմոկրատական Հանրապետության հյուսիսարևելյան մասում։ Այն տարածքը, որտեղ թռչունները ձմեռում են, տարածվում է Չադի, Վիկտորիայի և Զամբիայի հյուսիսային լճերի ուղղությամբ։ Նրանք ապրում են սավանաներում, խոտածածկ վայրերում, ինչպես նաև մոպանե անտառների մոտակայքում գտնվող հողերում։

## Բնութագիր
Մարմնի երկարությունը մոտ 23 սմ է, քաշը գնահատվում է 150 գրամ, գլխի վերին մասը («գլխարկ») սև է։ Կան փոքր դեղին բեղիկներ։ Մարմնի վերին մասը կանաչավուն շագանակագույն է։

## Կենսաբանություն
Այս թռչունը սնվում է միջատներով (մորեխներ, բզեզներ, ճանճեր) և նրանց թրթուրներով։

Բնության պահպանության միջազգային միությունը այս տեսակը ընդգրկել է Հատուկ պահպանության քիչ մտահոգող տեսակների մեջ։

## Պատկերասրահ

Պատկեր:Brown-chested Lapwing - Lake Nduro Uganda 06 3811.jpg
Պատկեր:The geographical distribution of the family Charadriidae, or the plovers, sandpipers, snipes, and their allies (1888) (14752323681).jpg


## Ծանոթագրություններ

## Արտաքին հղումներ
* https://www.hbw.com/species/brown-chested-lapwing-vanellus-superciliosus

Կատեգորիա:Ասիայի թռչուններ
Կատեգորիա:Թռչուններ այբբենական կարգով
Կատեգորիա:Կենդանիներ այբբենական կարգով
Կատեգորիա:Վտանգված տեսակներ
Կատեգորիա:Քարադրանմաններ
Amazon Alexa

thumbnail
thumbnail|Amazon Alexa
**Amazon Alexa**, կամ **Alexa**, խոսակցական ագենտ, մշակված Amazon ընկերության կողմից և առաջին անգամ հայտնվել է Amazon Echo և Amazon Echo Dot ձայնարկիչներում։ Ագենտը ապահովում է ձայնային հաղորդագրություն, երաժշտության ձայնարկում, աուդիոգրքեր, կազմում է գործողությունների ցուցակ, զարթուցիչի կարգավորում, ակտուալ տեղեկության ՝ եղանակի, երթևեկության, սպորտի և նորությունների տրամադրում։ Օգտատերերը կարող են բարելավել Alexa-ի հնարավորությունները, տեղադրելով «հմտություններ», որոնք մշակված են այլ ծրագրավորողների կողմից։

Alexa-ով հագեցած սարքերի մեծամասնություն խոսակցության մեջ են մտնում ակտիվացնող ձայնի շնորհիվ (օրինակ՝ Alexa), այն դեպքում, երբ սմարթֆոների համար պետք է սեղմել կոճակը։ Alexa-ն հասանելի է անգլերենով, գերմաներենով, ֆրանսերենով, իտալերենով, իսպաներենով և ճապոներենով։ Կանադայում Alexa-ն հասանելի է անգլերենով և ֆրանսերենով։

2017 թվականի սեպտեմբերին Amazon-ում հայտարարվեց, որ Alexa-ն մշակող խմբում կար 5000-ից ավելի մարդ։ 2019 թվականի հունվարին Amazon-ի հաշվումներով, վաճառվել էր ավելի քան 100 միլլիոն սարք Alexa հավելումով։

## Պատմություն
2014 թվականի նոյեմբերին Amazon-ը ներկայացրեց Echо ձայնարկչի մեջ տեղադրված Alexa-ն։

Amazon-ի ծրագրավորողները ընտրել են Alexa անունը քանի-որ այն ունի X հնչյունը, որը թույլ է տալիս ավելի հստակ արտահայտել կանչման հրամանը։ Բացի դրա Alexa-ի անունը կապվում է Ալեքսանդրիայի գրադարանի հետ։  2015 թվականի հունիսին, Amazon-ը ներկայացրեց Alexa Fund ծրագիրը, որը նախատեսված էր նոր ձայնային հմտություններ ավելացնելու համար։ Ավելի քան 200 մլն դոլլարի ներդրումներ կատարեցին այնպիսի ընկերություններ ինչպիսիք են՝ Jargon, ecobee, Orange Chef, Scout Alarm, Garageio, Toymail, MARA, և Mojio-ն։  2017 թվականի հունվարին, Նաշվիլում կայացավ առաջին Alexa կոնֆերանսը, որին մասնակցում էին Alexa-ի բոլոր մշակողները։

Լաս Վեգասում կայացած Amazon Web Services Re։Invent կոնֆերանսի ժամանակ, Amazon-ը ցուցադրեց Alexa-ն, որը մշակված էր բիզնեսի համար և ծրագիրը ծրագրավորողների համար, որի միջոցով նրանք կարող էին ավելացնել հավելյալ ծրագրեր։

2018 թվականի մայիսին Amazon-ը հայտարարեց, որ Alexa-ն կլինի Lennar-ի կողմից թողարկված 35,000 նոր տներում։

2018 թվականի նոյեմբերին Amazon-ը Տորոնտոյում բացեց առաջին խանութը, որտեղ ցուցադրվում էր Alexa ինտելեկտուալ ձայնարկչի արսենալը, ինչպես նաև տների ավտոմատացումը Alexa-ի շնորհիվ։ Amazon-ը Alexa-ն վաճառում է նաև Amazon Books-ում և Whole Foods Market-ում։

2019 ապրիլին, Amazon-ը հայտարարեց Alexa-ի ընդլայնման մասին նաև Բրազիլիայում պորտուգալերենով։

## Տես նաև
* Google Assistant
* Siri
* Ալիսա

## Ծանոթագրություններ

Կատեգորիա:2014 հայտնված արտադրանքներ
Կատեգորիա:Անդրոիդի ծրագրային ապահովում
Կատեգորիա:Արհեստական բանականություն
Կատեգորիա:Ծրագրային ապահովում այբբենական կարգով
Կատեգորիա:Մեքենայական ուսուցում
Բեհբուդ խան Ջավանշիր

**Բեհբուդ խան Ազադ խան օղլու Ջավանշիր** (, ), Ադրբեջանի քաղաքական և պետական գործիչ, Ադրբեջանի Դեմոկրատական հանրապետության ներքին գործերի նախարար (1918);

## Կենսագրություն
Բեհբուդ խան Ջավանշիրը ծնվել է 1878 թվականի հուլիսի 24-ին Թարթառի շրջանի Ազատ Գարագոյունլու գյուղում։ 1890 թվականին ընդունվել է Թբիլիսիի իրական դպրոց։ 1902 թվականին մեկնել է Գերմանիա և ընդունվել Ֆրեյբերգի լեռնահանքային ակադեմիա։ Բեհբուդ խանը հիանալի սովորել է գերմաներեն։ 1906 թվականին Բեհբուդ խանը մեկնել է Լոնդոն՝ անգլերեն սովորելու։ Մեկ տարի անց նա 1907 թվականին վերադարձել է Ադրբեջան։ Բաքու վերադառնալուց հետո նա սկսել է աշխատել Շիբաևի նավթարդյունաբերության ոլորտում։

1918 թվականի հունիսի 17-ին նշանակվել է Ադրբեջանի Դեմոկրատական Հանրապետության ներքին գործերի նախարար։

Բեհբուդ խան Ջավանշիրը սպանվել է 1921 թվականի հուլիսի 17-ին  1921 թվականի Միսակ Թոռլակյանի կողմից «Նեմեսիս գործողության» շրջանակներում։ Հետագայում Անգլիական Ռազմական Դատարանը դատել է Թոռլակյանին և արդարացրել՝ որպես անմեղսունակ։

## Ծանոթագրություններ

## Աղբյուրներ
* Документы по русской политики в Закавказии. B 1920. стр.25.

Կատեգորիա:Ադրբեջանի քաղաքական գործիչներ
Կատեգորիա:Ադրբեջանի պետական գործիչներ
Կատեգորիա:Ներքին գործերի նախարարներ
Կատեգորիա:Ադրբեջանի նախարարներ
Կատեգորիա:Թուրքիայում սպանված անձինք
305 մմ/45 Մոդել 1893

**305 մմ/45 Մոդել 1893**, 305 մմ ծավալով նավի հրետանային զենք, որը նախագծվել և արտադրվել է Ֆրանսիայում։ Ներառված է եղել Ֆրանսիայի ռազմածովային ուժերում։ Այս հրետանով զինված են եղել «Շարլ Մարտել» տեսակի «Բուվե» մարտական գրոհային ռազմանավերը։ Հրետանին դարձել է 305 մմ/40 Մոդել 1893 թնդանոթի կատարելագործված տեսակը։ Հետագայում ֆրանսիացիները այս հրետանու հիմքի վրա մշակեցին 305 մմ/40 Մոդել 1893-96 հրետանային համակարգը։

## Ծանոթագրություններ

## Գրականություն
* 

## Արտաքին հղումներ
*  305 mm/45 Model 1887

Կատեգորիա:Զենք
Հելսինկիի գրքի տոնավաճառ

**Հելսինկիի գրքի տոնավաճառ** (), (), գրքի տոնավաճառ, որն ամեն տարի անցկացվում է հոկտեմբերի վերջին, Ֆինլանդիայի մայրաքաղաքում Հելսինկիում։

2001 թվականից ամեն տարի անցկացվող փառատոնի հիմնադիրները Ֆիննական տոնավաճառային ընկերությունն է, Գրքերի հրատարակչության ֆիննական ասոցիացիան և Ֆիննական գրքի մանրածախ առևտուր կազմակերպողները (Suomen Kirjakauppiasliiton)։ 1988 թվականից սկսած՝ ամեն տարի տոնավաճառի շրջանակներում անցկացվում են հին և արժեքավոր գրքերի տոնավաճառ։

Հելսինկյան գրքի տոնավաճառի պատվավոր հյուրեր տարբեր տարիներին եղել են Միացյալ Թագավորությունը (2006), Շվեդիան (2009), Ֆրանսիան (2010), Էստոնիան (2011), Հունգարիան (2012), Իտալիան (2013), Գերմանիան (2014), Ռուսաստանը (2015), Հյուսիսային միություն (2016), Ֆինլանիդիա (2017, ի պատիվ անկախության 100–ամյակին) ԱՄՆ (2018))։

2014 թվականին տոնավաճառի բացումից չորս օր անց այն արդեն ունեցել է 78 400 այցելու (2015 թվականին՝ մոտավորապես 80 հազար հոգի այցելու)։

## Տես նաև
* Տուրկուի գրքի միջազգային տոնավաճառ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2001 հիմնադրված կանոնավոր միջոցառումներ
Կատեգորիա:Ֆինլանդիայի մշակույթ
Ճանապարհորդություն դեպի հսկաների աշխարհ

**Ճանապարհորդություն դեպի հսկաների աշխարհ** (), խորհրդային մուլտիպլիկացիոն ֆիլմ, որը նկարահանվել է «Սոյուզմուլտֆիլմ» կինոստուդիայում, 1947 թվականին։ Այս մուլտֆիլմը, ինչպես և իր շատ այլ մուլտֆիլմեր ռեժիսոր Դմիտրի Բաբինչենկոն ստեղծել է քաղաքական մուլտիպլիկացիայի պլակատի ժանրով։

## Սյուժե
Հենց գրապահարանի վրա դրված ժամացույցի սլաքները հասնում են ժամը 12-ին, մեղեդային զանգի տակ կենդանանում են ժամացույցի խաղալիք թմբկահարները` եղբայր Տակը և քույրիկ Տիկը։ Ինչպես միշտ` նրանք որոշում են մինչև առավոտ մեկնել ճամփորդելու գրքի էջերով և խաղալ հեքիաթների և գրական ստեղծագործությունների հերոսների հետ։ Քրոջը սա արդեն հոգնեցրել է, բայց հենց որ նա եղբորից լսում է նոր հայտնված մեծ և գունավոր գրքի մասին, ապա հետաքրքրությամբ համաձայնվում է։ Այս գիրքը կոչվում է «Ճանապարհորդություն դեպի հսկաների աշխարհ», գիրքը ԽՍՀՄ-ի մասին է, որտեղ ապրում են մեծ մարդիկ։ Տակը և Տիկը արկածներով հայտնվում են հանքում, մետալուրգիական կոմբինատում, որտեղ իմանում են, թե ինչպես և ինչի համար են արտահանվում ածուխը և արտադրում մետաղը։

## Հեղինակներ
* Ռեժիսոր` Դմիտրի Բաբիչենկո 
* Սցենարիստներ` Դմիտրի Բաբիչենկո, Վ. Դլուգաչ, Ս. Ռոմանով 
* Բանաստեղծության հեղինակ` Միխայիլ Վոլպին
* Բեմադրող նկարիչ` Գրիգորի Կոզլով
* Երաժշտական ձևավորող` Գերման Գամբուրգ 
* Օպերատոր` Նիկոլայ Վոինով
* Հնչյունային օպերատոր` Ս. Ռենսկի 
* Մուլտիպլիկատորներ` Ռոման Դավիդով, Բորիս Մերովիչ, Նաիլ Դրագունով, Ռենատա Մերենկովա, Լև Ժդանով, Բորիս Ստեպանցև, Էլիզավետա Կոմովա, Տատյանա Տարանովիչ, Ռոման Կաչանով, Յուրի Տրոխին, Եվգենի Տրունով 
* Ֆոների նկարիչ` Վերա Վալերիանովա, Ն. Խոլմոգորցև
* Ռեժիսորի օգնական` Ե. Շիլովա
* Մոնտաժող` Լիդիա Կյակշտ
* Ֆիլմի տնօրեն` Ն. Ցոֆնաս

## Մուլտֆիլմի մասին

## Հետաքրքիր փաստեր
* Մուլտֆիլմում օգտագործվել է ամբողջական մուլտիպլիկացիայի մեթոդը։

## Վերաթողարկում
«Խորհրդային լավագույն մուլտֆիլմեր» (Studio PRO Video, 1990-ական թվականների կեսեր, VHS), «Սոյուզմուլտֆիլմ, հավաքածու № ?» («Սոյուզ», 1995, մուլտֆիլմերի հավաքածու VHS ֆորմատով), «Մուլտշքերթ։ Թողարկում 1»։

## Ծանոթագրություններ

## Արտաքին հղումներ
* Դիտել առցանց ivi.ru կայքում
* 
* 
* «Ճանապարհորդություն դեպի հսկաների աշխարհ» myltik.ru կայքում

Կատեգորիա:1947 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Լիդ (լրագրություն)

thumb|Հոդվածի վերնագրին հաջորդող լիդ
**Լիդ** (՝  առաջատար կամ գլխավոր պարբերություն), լուրի կամ կոմյունիկեի համառոտ բովանդակություն, հոդվածի «գլխարկ»։  Բաղկացած է մեկ առանձնացված պարբերությունից, որում կարճ ներկայացվում է խնդիրը կամ հրապարակման էությունը։ Սովորաբար կազմում է 3-5 տողից ոչ ավել, 1-3 նախադասություն։

Վերնագիրը, լիդը և վերջաբանը լրագրողական տեքստի կառուցվածքի կարևորագույն մասերն են։

## Նկարագրություն
Լիդը հոդվածի առաջին պարբերությունն է, տեղեկատվական անցումը, որ հնարավորություն է տալիս գրավել ընթերցողի ուշադրությունը տվյալ նյութի վրա։

Լիդի գլխավոր չափանիշն է համարվում նրա խտությունը, որը թույլ է տալիս ընթերցելու կարճ ժամանակահատվածում ընթերցողին հասցնել այն, ինչի մասին ընթերցողին ցանկանում է հաջորդիվ տեղեկացնել նյութի/ հոդվածի հեղինակը։

Լիդի գրելուց պետք է հիշել, որ պետք է որքան հնարավոր է արագ և արդյունավետ գրավել ընթերցողի ուշադրությունը, հասկացնել, որ այդ տեքստում նա կգտնի իրեն հետաքրքրող հարցերի պատասխանները, ավելին, նրան հետաքրքրել կարելի է կամ պետք է լիդի նույն բովանդակությունում։

## Կարևորությունը լրատվամիջոցներում և մարկետինգում

* Լիդը արագացնում է օգտատիրոջ կողմնորոշվելու գործընթացը հաղորդագրության բովանդակության մեջ, չնայած տեղեկատվության հսկայական հոսքերի ֆոնին։
* Կարող է գրված լինել Twitter- ում գրառում կատարելու սկզբունքներով, եթե դուք օգտագործում եք այդ ծառայությունը թողարկման համար։
* Համարվում է RSS-հոսքերի արդյունավետ գործունեության անփոխարինելի չափանիշ։

## Լիդի տեսակներ
* Հիմնական՝ լիդի տեսակ, որը իր բովանդակության մեջ ներկայացնում է տեքստի հիմնական միտքը կամ կարճ ներկայացնում է այն։
*։ Օրինակ. «Արդեն մի քանի օր է, ինչ ոստիկանությունը փորձում է հանգստացնել տեղի ցուցարարներին»։
* Դիպվածային՝ լիդի տեսակ, որում մեզ պատմում են հատված կապված հաջորդիվ շարադրվածում։
*։ Օրինակ. ««Այսօր բերքահավաքի տոնակատարության ժամանակ, որտեղ ներկայացված են եղել մի շարք մրգատու մշակաբույսեր, անցկացվել է սեզոնի ամենահամեղ դդումի մրցույթը։ Ես շատ ուրախ եմ, որ իմացա, որ այս անգամ հաղթել է մեր փոքրիկ քաղաքի ներկայացուցիչը», - ասաց այգեպան Տատյանան։ Նա ուրախությամբ հայտնեց, որ իր ջանքերն ապարդյուն չէին»։
* Մեջբերումային՝ տեսակ, որում օգտագործվում է հոդվածի բովանդակությունը բնութագրող մեջբերում։
*։ Օրինակ՝ ««Ես չեմ պատրաստվում ժամանակ ծախսել այն մարդկանց համար, ովքեր չեն կարողանում ժամանակ տրամադրել ինձ», - հայտարարեց մեր լրագրողներից մեկը»։
* Ռեզոնանսային՝ տեսակ, որի ժամանակ շեղվելով գլխավոր թեմայից, միանգամից անցնում ենք օբյեկտի վերաբերյալ մեզ անհրաժեշտ բովանդակության բացահայտմանը, որպեսզի գրավենք ընթերցողի ուշադրությունը։
*։ Օրինակ՝ «Հսկայական նշաններ դաշտերում։ Տարօրինակ նշաններ են սկսել հայտնվել մեր մոլորակի լանդշաֆտի վրա»։

Լիդի ընտրությունը ամբողջությամբ կախված է լրագրողի փորձից ու վարպետությունից, այստեղ ներկայացված են հիմնական տեսակներից մի քանիսը։

## Ծանոթագրություններ

## Արտաքին հղումներ
* Լիդ՝ տեքստի ամենակարևոր պարբերությունը
* Ինչպե՞ս գրել լիդ

Կատեգորիա:Լրագրություն
Կատեգորիա:Տիպոգրաֆիկա
Ջեսիկա Ռեյն

**Ջեսիկա Ռեյն ** (, ծնված անունը՝ **Ջեսիկա Հելեն Լոյդ** ), թատրոնի և հեռուստատեսության բրիտանացի դերասանուհի, առավել հայտնի է «Զանգահարեք մանկաբարձուհուն» սերիալում խաղացած բուժքույր Ջենի դերով։ Նա մասնակցել է բազմասերիանոց  «Դոկտոր Ով», «Գայլերի սրահ», «Ֆորտիտյուդ», «Հանցագործության գործընկերներ» նախագծերում և «Արկածներ տարածության ու ժամանակի մեջ» վավերագրական դրամայում։

## Վաղ կյանք և կրթություն
Ռեյնը ծնվել է Հերեֆորդշիր կոմսության Իրդիսլ քաղաքում, որտեղ ֆերմայում դաստիարակվել է հոր կողմից։ Նա ֆերմեր Ալան Լլոյդի և նրա կնոջ Սյուի, որը պատրաստվում էր դառնալ պարուհի, բայց հետո աշխատել է բուժքույր, երկու դստրերից կրտսերն է (Բեհեմ Հոլի Լլյոդի ընտանիքի ժառանգորդներից)։ Ռեյնը կրթություն է ստացել Հերեֆորդշիր կոմսության Քինգթոն քաղաքում և 13 տարեկանում ցանկացել է դառնալ դերասանուհի, քանի որ հայրը մասնակցել է Իրդիսլի Փոքր թատրոնի սիրողական ներկայացումներին։ 6-րդ դասարանում Հերեֆորդշիրի արհեստի քոլեջում սովորել է դերասանական վարպետություն և լուսանկարչություն, այնուհետև շարունակել է ուսումնասիրել դերասանական և մշակութային վարպետություն Բրիստոլի Արևմտյան Անգլիայի համալսարանում։ Քանի որ ավարտելուց հետո Ռեյնին չեն ընդունել ոչ մի թատերական հաստատություն, նա տեղափոխվել է Թաիլանդ, որտեղ որպես երկրորդ առարկա դասավանդել է անգլերեն։

## Անձնական կյանք
2015 թվականի սեպտեմբերի 1-ին Ռեյնը ամուսնացել է դերասան Թոմ Գուդման-Հիլի հետ, որին հանդիպել էր 2010 թվականին։

## Ֆիլմագրություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անձինք այբբենական կարգով
Կատեգորիա:Բրիտանացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:Թատրոնի դերասաններ
Բինի Ֆելդշտեյն

**«Բինի» Ֆելդշտեյն** (, ), ամերիկացի դերասանուհի։

## Վաղ տարիներ
Ֆելդշտեյնը ծնվել է Լոս Անջելեսում՝ զգեստների դիզայներ և ոճաբան Շերոն Լինի (ի ծնե՝ Չալկին) և «Guns N' Roses» խմբի տուր մենեջեր Ռիչարդ Ֆելդշետյնի ընտանիքում։ Նա ընտանիքում երրորդ երեխան է․ եղբայրը՝ Ջորդանը (1977-2017) երաժշտական մենեջեր էր, իսկ Ջոնա Հիլը (ծնվել է 1983 թվականին) դերասան է։ Ֆելդշտեյնը հրեա է։

2015 թվականին Ֆելդշտեյնն ավարտել է Ուեսլեյան համալսարանը, որտեղ ուսումնասիրել է սոցիոլոգիա։

## Անձնական կյանք
Ֆելդշտեյնը հարաբերությունների մեջ է Բոնի Չենս Ռոբերթսի հետ։

## Ֆիլմագրություն
### Կինո

### Հեռուստատեսություն

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Պակիստանա-հնդկական սահմանային հակամարտություն (այլ կիրառումներ)

**Պակիստանա-հնդկական սահմանային հակամարտություն** կարող է վերաբերվել.

* Պակիստանա-հնդկական սահմանային հակամարտություն, պակիստանա-հնդկական սահմանային հակամարտություն 2001-2002 թվականներին։
* Պակիստանա-հնդկական սահմանային հակամարտություն, պակիստանա-հնդկական սահմանային հակամարտություն 2019 թվականին։
Նոթինգ

thumb|300px|Նոթինգ (2010)
**Նոթինգ** (, ), լքված համայնք ԱՄՆ Արիզոնա նահանգի Մոհավե շրջանում։ Իր տարօրինակ անվան հետ կապված՝ այն հաճախ հայտնվում է անսովոր տեղանունների ցանկում։ Կենտրոնի բարձրությունը ծովի մակարդակից 996 մետր է։ Համայնքը տեղակայված է US 93 մայրուղու վրա, գոյություն ունի նաև զանգի խցիկ՝ նախատեսված վարորդների համար։

## Պատմություն
Բնակավայրը հիմնադրվել է 1977 թվականին։ Զբոսաշրջիկների այն հարցին, թե որտեղից է ծագել այդպիսի անսովոր անունը, տեղի բնակիչները պատասխանում էին, որ «քաղաքը այդպես է կոչվել հարբեցողների ամբոխի կողմից»։ Վերջին բնակիչները լքել են համայնքը 2005 թվականի մայիսին։ 2008 թվականի օգոստոսին սկսել է քանդվել Նոթինգի  բենզալցակայանը։ Շատ չանցած՝ 49-ամյա խոզաբույծ-ֆերմեր Մայք Ջենսենը 1,1 միլիոն դոլարով ձեռք է բերել բնակավայրի մոտ 24.300 մ² տարածքը։ Նա փորձել է «վերակենդանացնել» Նոթինգ համայնքը, «ճանապարհին» հիմնել է պիցցայի փոքր ձեռնարկություն, վերականգնել է առկա խանութը, մաքրել աղբը, թարմացրել ճանապարհային նշանները, բայց բնակիչներն այդպես էլ չեն վերադարձել։ 2009 թվականի հուլիսի դրությամբ՝ Նոթինգում ապրում էր չորս մարդ ու շուն։ 2011 թվականի ապրիլի դրությամբ՝ Նոթինգի շենքերի պատուհանների փեղկերը փակ են եղել, և մարդկային գործունեության ոչ մի նշույլ չի նկատվել։

## Ծանոթագրություն

## Արտաքին հղումներ
* Նոթինգը  *roadsideamerica.com* կայքում
* Նոթինգը  *deuceofclubs.com կայքում
* [https://www.youtube.com/watch?v=20rfYUWX7og Նոթինգը]   *youtube.com'' կայքում Տեսահոլովակ 0։ 02։ 30

Կատեգորիա:1977 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:Արիզոնա
Կատեգորիա:Լքված բնակավայրեր
Չորս սուրբ քաղաքներ

[thumb|280px|Տասնիներորդ դարի հուդայականության չորս սուրբ քաղաքների արտաքին մասշտաբի քարտեզը, որտեղ վերևի աջ քառանկյունում գտնվում է Երուսաղեմը, ներքևում՝ Հեբրոնը, [Հորդանան գետը հոսում է վերևից ներքև, վերևի ձախ մասում Ցֆատը և ներքևում Տիբերիան: Չորս քաղաքներից յուրաքանչյուրում ներառված են սրբազան սրբավայրերի, ինչպես նաև սուրբ ռաբբիների և սուրբ մարդկանց գերեզմանները:]]
**Չորս սուրբ քաղաքներ** (երբայերեն՝ ארבע ערי הקודש, իդիշ՝ פיר רוס שטעט)՝ հրեական ավանդույթում հավաքական տերմին է, որը Օսմանյան կայսրության կողմից Պաղեստինի նվաճումից հետո կիրառվում է հրեական կյանքի չորս հիմնական կենտրոններում Երուսաղեմի, Քեբրոնի, Ցֆատի և հետագայում Տիբերիայի։

«Սուրբ քաղաքներ» հայեցակարգը թվագրվում է 1640-ական թվականներին, Տիբերիան ներառելով՝ 1740 թվականին, որը պայմանավորված էր հալուկկա հավաքելու համար (միջոցներ կարիքավորների համար) քաղաքների միջև ասոցիացիայի ստեղծմամբ։

Ըստ 1906 թվականի հրեական հանրագիտարանի. «Տասնվեցերորդ դարից ի վեր Պաղեստինի Սրբությունը, հատկապես հուղարկավորության համար, գրեթե ամբողջությամբ տեղափոխվել է չորս քաղաքներ՝ Երուսաղեմ, Հեբրոն, Տիբերիա և Ցֆատ։

* Երուսաղեմը հուդայականության և հրեա ժողովրդի հոգևոր կենտրոնն է եղել մ.թ.ա. 10-րդ դարից, երբ Դավիթ թագավորի կենդանության օրոք այն ընտրվել է Սուրբ տաճարի գտնվելու վայր։
* Ենթադրվում է, որ Հեբրոնում գտնվող Պատրիարքների քարանձավը հանդիսանում է հրեական հայրապետների՝ Աբրահամի ու Սառայի, Իսահակի ու Ռեբեկայի և Հակոբի ու Լեայի գերեզմանները։ Որպես այդպիսին, Հեբրոնը հրեաների համար երկրորդ ամենասուրբ քաղաքն է և այն երեք քաղաքներից, որտեղ իսրայելական աստվածաշնչյան կերպարները հող են գնել (Աբրահամը խեթերից գնել է դաշտ և քարանձավ (Ծննդոց 23։ 16-18), Դավիթ թագավորը Հեբուսացի Արավնից Երուսաղեմում կալ է գնել, իսկ Հակոբը՝ Սիքեմեմի հողեր (Ծննդոց 33։ 18-19)։ Պատմականորեն Հեբրոնը Դավիթ թագավորի առաջին մայրաքաղաքն է։
*1492 թվականին հրեաների ներհոսքից հետո Ցֆատը համարվում էր սուրբ քաղաք և հայտնի է դարձել որպես կաբալիստական կրթություն ստանալու կենտրոն։
*Հրեական պատմության մեջ Տիբերիան նշանակալի էր որպես վայր, որտեղ կազմվել է Երուսաղեմի Թալմուդը և որպես Մասորեթների տուն, բայց նրա կարգավիճակը որպես սուրբ քաղաք պայմանավորված է ռաբբիների ներհոսքով, որոնք 18-րդ և 19-րդ դարերում քաղաքը հիմնել են որպես հրեական ուսուցման կենտրոն։ Ըստ հրեական ավանդույթի՝ ազատագրումը կսկսվի Տիբերիայում և այնտեղ կվերականգնվի Սինեդրիոնը։ Մեսիան կբարձրանա Տիբերիայի լճից, կմտնի քաղաք և կգահակալվի Ցֆատում՝ բարձրահարկ բլրի գագաթին։

## Տես նաև
* Սուրբ Սրբոց (Երուսաղեմ)
* Երուսաղեմի տաճար

## Ծանոթագրություններ

Կատեգորիա:Չորս սուրբ քաղաքներ
Կորոնավիրուսներ

**Կորոնավիրուսներ** (), 2020 թվականի հունվարի տվյալներով 43 տեսակ ներառող վիրուսների ընտանիք, որոնք ախտահարում են մարդուն, կատուներին, թռչուններին, շներին, խոշոր եղջերավորներին, խոզերին և նապաստակներին։

Առաջին անգամ հայտնաբերվել է 1965 թվականին սուր քթաբորբով (ռինիտ) հիվանդի մոտ։

## Կառուցվածք
ձախից|մինի|Կորոնավիրուսի վիրիոն
Գենոմը իրենից ներկայացնում է միաշղթա  (+)ՌՆԹ։ Նուկլեոկապսիդը շրջապատված է սպիտակուցային թաղանթով և լիպիդային արտաքին թաղանթով, որից հեռանում են քորոցանման փշաձև ելուստներ, որոնք նմանվում են թագի․ այստեղից էլ ծագել է կորոնավիրուս անվանումը (corona-թագ)։

Աճեցվում է մարդու սաղմի կուլտուրայի հիման վրա։

## Կլինիկա
Կորոնավիրուսը կարող է ախտահարել

*շնչառական համակարգը
*աղեստամոքսային համակարգը
*նյարդային համակարգը

Առաջնային վերարտադրությունը տեղի է ունենում քթի խոռոչի և շնչառական համակարգի լորձաթաղանթում, որի արդյունքում առաջանում է առատ քթարտադրություն, իսկ երեխաների մոտ՝ բրոնխիտ և թոքաբորբ։

Շնչառական կորոնավիրուսը ներկայացված է OC38, OC43 շտամմներով, իսկ էնտերիտի պատճառ է հանդիսանում 229 E շտամը։

Տեսակներից մեկը հանդիսանում է  ոչ տիպիկ թոքաբորբի (ատիպիկ թոքաբորբ) հարուցիչ։

## COVID-19
Նոր կորոնավիրուս COVID-19-ն առաջին անգամ հայտնաբերվել է 2019 թվականին Ուհանում բռնկված թոքաբորբի համաճարակի ընթացքում՝ հիվանդներից մեկի մոտ։ Ուհանում  նոր վիրուսը լաբորատոր թեստերով հայտնաբերվել է 59 թոքաբորբով հիվանդներից 15-ի մոտ։ 2020 թվականի հունիսի 15-ի տվյալներով ներկայումս աշխարհում մոտ 8 միլիոն մարդ համարվում է վարակակիր։ Այն տարածված է աշխարհի գրեթե բոլոր երկրներում։

## Տես նաև
*Մրսածություն
*Սուր շնչառական վարակներ
*2019-nCoV (Կորոնավիրուս)

## Ծանոթագրություններ

Կատեգորիա:Nidovirales
Կատեգորիա:Կորոնավիրուսներ
Կատեգորիա:Վիրուսներ այբբենական կարգով
Կատեգորիա:Վիրուսների ընտանիքներ
Իժ-12

**Իժ-12,** խորհրդային երկփող որսորդական զենք։

## Պատմություն
ԻԺ-12-ը ստեղծվել է 1960 թվականի սկզբին` Կլիմովի անվան զինագործարանում՝ ԻԺ-59 «Սպուտնիկ» զենքի կառուցվածքի հիման վրա։ ԻԺ-12-ը առաջին անգամ թողարկվել է 1962 թվականին, իսկ  1963 թվականից սկսվել է 12-16 մմ տրամաչափով զենքի սերիական արտադրությունը։ Հետագայում ԻԺ-12-ը ներառվել է գործարանի հիմնական մոդելների շարքում։

1965 թվականին սերիական ԻԺ-12-ի գինը կազմել է 158 ռուբլի, հատավաճառով՝ 250-270 ռուբլի։

1970-ականների սկզբին Ա. Կլիմովը, Ն. Րեպինը և Գ. Պրոտոպովը սկսում են ԻԺ-12-ի արդիականացման աշխատանքները, որի արդյունքում ստեղծվում է  ԻԺ-27 հրացանը, որը դառնում է խորհրդային ամենահանրաճանաչ և զանգվածային որսորդական զենքերից մեկը։

1974 թվականին Իժ-12-ի արտադրությունը դադարեցվում է։ Ընդհանուր առմամբ թողարկվել է 311 633 հրացան, որից 129 000-ը վաճառվել է աշխարհի տարբեր երկրներում։

ԻԺ-12-ը օգտագործվել է ոչ միայն որպես որսորդական, այլև որպես սպորտային զենք։ 1966 թվականին Չեխոսլովակիայի հրաձիգ Օ. Պոկլոպը, Պրահայում ԻԺ-12 հրացանով հանդես գալով միջազգային մրցումներում,  նվաճում է «Պրահայի մեծ մրցանակը»։

## Նկարագրություն
ԻԺ-12-ը խորհրդային առաջին զանգվածային զենքն է, որի կազմի մեջ փական է ավելացվել։

Այն ուղղահայաց փողով, երկփեղկ հրահանավոր զենք է (ամբողջ երկարությամբ զոդված է արծաթապատ զոդանյութով)։ Փողերը փողաբերանի համաչափ նեղացումով է։ Փողանցքը քրոմապատ է։ Զարկանաձգանային մեխանիզմը մի բլոկում է։

Ի սկզբանե, հրացանները չունեին ավտոմատ ապահովիչներ։ Սակայն վերջին թողարկումներում այն ավելացվում է։

Մարտական զսպանակը գլանաձև է։

Փողակալը ընկուզենու կամ հաճարենու փայտից է, ուղիղ է կամ ատրճանակի նման։ Կոթի ծոծրակը պլաստմասսայից է։

Արտադրողի կողմից երաշխավորված հրացանի կրակոցը հասնում է առնվազն 10 000-ի։

## Ծանոթագրություններ

## Գրականություն

* Л. Е. Михайлов, Н. Л. Изметинский. Ижевские охотничьи ружья. 2-е изд., испр. и доп. Ижевск, изд-во «Удмуртия», 1982.
* Ижевское оружие. Том 1. Ижевские ружья / Н. Л. Изметинский, Л. Е. Михайлов. - Ижевск, издательство Удмуртского университета, 1995. - 247 стр.։ ил.
Կլարա Չուդի

**Կլարա Չուդի** (, ), նորվեգացի բանաստեղծուհի։

## Կենսագրություն
Կլարա Չուդին ծնվել է 1856 թվականի սեպտեմբերի 9-ին նորվեգական Տյոնսբերգ քաղաքում։ Նա եղել է կալվածատեր Պիտեր Չուդիի (*Peter Tschudi*, 1812-1900) և Վերենա Չուդիի (*Verena Tschudi*, 1815-1894) դուստրը։ Նրա եղբայրը՝ Անտոն Չուդին (*Anton Tschudi*, 1848-1914), իր հայրիկի պես դարձավ կալվածատեր։ Չուդիի հայրը ժամանակին Շվեյցարիայից ներգաղթել է Նորվեգիա։ 1878-1881 թվականներին Կլարա Չուդին երգեցողություն էր սովորում Բեռլինում և Դրեզդենում, իսկ 1881 թվականին նա սկսեց օպերային երգչի իր կարիերան։ Սակայն 1884 թվականին սկսեց հոդվածներ գրել տեղական ամսագրերի համար, որոնք խթան հանդիսացան նրա գրական գործունեության համար, նրա հոդվածները հիմնականում նվիրված էին կանանց և կանանց պատմություններին։

1889-1890 թվականներին Կլարա Չուդին Փարիզում պատմություն է սովորել, 1884-1900 թվականներին նա Եվրոպայում զգալի ժամանակ էր ծախսում օտար լեզուներ սովորելու վրա։ Կլարա Չուդին հայտնի դարձավ իր կողմից գրված կենսագրություններով, որոնք մտան կանանց պատմության մեջ։ Նրա ստեղծագործություններից են 1885 թվականին հրատարակված *Kvindebevægelsen, dens Udvikling og nuværende Standpunkt*-ը, 1887 թվականին  հրատարակված *Тре Nutidskvinder*-ը, որոնցում ներկայացված են կանանց իրավունքների պաշտպաններ` Քամիլա Քոլեթի, Լինա Մորգենշտերնի և Գերտրուդ Գիլոմ-Շակի (*Gertrude Guillaume-Schack*) կենսագրությունները։ Նրա *Kejserinde Eugenie* գիրքը, որը լույս է տեսել 1889 թվականին, թագավորական տոհմի կանանց կենսագրական դիմանկարների շարքից առաջինն էր։ Նրա «Կայսրուհի Էլիզաբեթ» գրքի գերմաներեն թարգմանությունը Ավստրիայում ժամանակին արգելվել էր։

Կլարա Չուդին բնակվել է Գյոուսդալ քաղաքում, նա մահացել է 1945 թվականի նոյեմբերի 10-ին։

## Մատենագիտություն
* Kvindebevægelsen, dens Udvikling og nuværende Standpunkt (1885)
* Tre Nutidskvinder (1887)
* Kejserinde Eugénie (1889)
* Kejserinde Augusta (1892)
* Мария-Антуанетта (երեք հատոր, 1894-1896)
* En Eftersommer (1896)
* Napoleons Moder (1898)
* Rejseminder og Skitser (1898)
* Kejserinde Elisabeth (1900)
* Silhouetter
* En forglemt Heltinde (1904)
* Людовик II Баварский (1905)
* Dronninger, Keiserinder og Kongernes Moder։ det intime Liv ved Europas Hoffer i det attende og nittende Aarhundrede (երեք հատոր)
* Napoleons søn (1911)
* Dronning Hortense (1913)
* Goethes Mor (1916)
* To Keiserkroner (1919)
* Bismarck og hans hustru (1923)

## Ծանոթագրություններ

## Գրականություն
* Brinchmann, Chr. (1864—1940); Daae, Anders (1871—1915); Hammer, K.V. (1860—1927) (1912). «Tschudi, Clara». Hvem er hvem?։ haandbok over samtidige norske mændt og kvinder. Kristiania։ Aschehoug. s. 270.
* Knudsen, Sverre Bruun; Hierman, Audun (1944). «Hos Norges eldste forfatterinne. Clara Tschudi på Bauker». I godt lag. Sarpsborg. s. 4.

## Արտաքին հղումներ
* Կլարա Չուդի

Կատեգորիա:Կին կենսագիրներ
Կատեգորիա:Նորվեգացի գրողներ
Կատեգորիա:Նորվեգացի կենսագիրներ
Կատեգորիա:Նորվեգացի կին գրողներ
Love Is a Losing Game

**«Love Is a Losing Game»**, բրիտանացի երգչուհի Էմի Ուայնհաուսի երգը նրա երկրորդ և վերջին՝ Back to Black (2006) ստուդիական ալբոմից։ Սա ալբոմի հինգերորդ, ինչպես նաև Ուայնհաուսի կյանքի ընթացքում թողարկված վերջին սինգլն է։ Թողարկվել է Մեծ Բրիտանիայում 2007 թվականի դեկտեմբերի 10-ին։ 2007 թվականի նոյեմբերի 7-ին երգը ընդգրկվել է BBC Radio 1-ի երգացանկում։
## Երգացանկ

;CD
# «Love Is a Losing Game»՝ 2։35
# «Love Is a Losing Game»(Kardinal Beats Remix)՝ 3։22
# «Love Is a Losing Game» (Moody Boyz Original Ruffian Badboy Remix)՝ 7։12
# «Love Is a Losing Game» (Truth And Soul Remix)՝ 3։55
# «Love Is a Losing Game» (Enhanced Video)՝ 2։35

## Մրցանակներ

## Չարթեր
UK Singles Chart երգը մտել է 2007 թվականին և հասել է 46-րդ հորիզոնական, սակայն, երգչուհու մահից հետո երգը կրկին մտել է չարթ և զբաղեցրել է 33-րդ հորիզոնականը։ Իտալիայում սինգլը 15 հազար օրինակ վաճառվելով ոսկե հավաստագրում է ստացել։

## Ծանոթագրություններ

Կատեգորիա:Երգեր այբբենական կարգով
Կատեգորիա:2007 երգեր
Կատեգորիա:Էմի Ուայնհաուսի երգեր
Կատեգորիա:Սեմ Սմիթի երգեր
Ֆուաթ Օքթայ

**Ֆուաթ Օքթայ** (), 2016 թվականի հունիսի 19-ից մինչև փոխնախագահ նշանակվելը եղել է Թուրքիայի վարչապետի օգնականը, 2018 թվականի հուլիսի 9-ից Թուրքիայի փոխնախագահ։

## Կրթությունը և կարիերան
### Կրթություն
Ծնվել է 1964 թվականին Յոզգաթի մարզի Չեկերեկե բնակավայրում (գտնվում է Թուրքիայի կենտրոնական մասում)։ 1985 թվականին ավարտել է Չուկուրովի (Ադանա, Թուրքիա) համալսարանի կառավարման ֆակուլտետը, որտեղ շարունակել է իր գործունեությունը որպես գիտաշխատող։ 1990 թվականին Ուեյնի համալսարանում (Դետրոյթ, ԱՄՆ) բիզնեսի և արտադրության բնագավառում ստացել է մագիստրոսի աստիճան։ Նրա մասնագիտացումը եղել է ավտոմեքենաշինությունը և կապը։

### Կարիերան առևտրի ոլորտում
1990-ական թվականներին ապրել է ԱՄՆ-ում, որտեղ աշխատել է ավտոմեքենաների և ավիացիոն արդյունաբերության ոլորտում։ Մասնակցել է Ford, Chrysler և General Motors ընկերությունների ծրագրերին։

2000-ականների սկզբին Թուրքիա վերադառնալուց հետո տարբեր պետական և մասնավոր ընկերություններում եղել է խորհրդատու։ Զբաղեցրել է Բեյքենտի (Ստամբուլ, Թուրքիա) համալսարանի դեկանի տեղակալի պաշտոնը։ 2008—2012 թվականներին աշխատել է Turkish Airlines ավիաընկերությունում որպես բիզնեսի զարգացման և ստրատեգիական պլանավորման բաժնի պետ։ Եղել է Արտաքին տնտեսական հարաբերությունների (DEİK) թուրքաբրիտանական, թուրքագերմանական, թուրքաիսպանական գործարար խորհուրդների անդամ։ Եղել է Turkish Aerospace Industries, Turkish Technic ընկերությունների խորհրդի անդամ, ինչպես նաև Turk Telekom-ի տնօրենների խորհրդի նախագահի տեղակալ։

## Քաղաքացիական ծառայություն
2012—2016 թվականներին գլխավորել է Արտակարգ իրավիճակների կառավարման վարչությունը, որը կառավարվում էր երկրի վարչապետ Ռեջեփ Թայիփ Էրդողանը (2014 թվականից Թուրքիայի նախագահ)։ Թուրքիայի կառավարության անունից պատրաստել է այլ երկրների հետ ռիսկերի և ճգնաժամերի կառավարման մի շարք համաձայնագրեր։

2016 թվականին նախագահ Էրդողանի հետ մասնակցել է Գերմանիայի կանցլեր Անգելա Մերկելի հետ Անկարայում տեղի ունեցած հանդիպմանը, որի ժամանակ քննարկվել է միջին արևելքում հումանիտար խնդիրների հարցը։

### Թուրքիայի փոխվարչապետ
2016 թվականի հունիսից 2018 թվականի հունիսը զբաղեցրել է Թուրքիայի վարչապետ Բինալի Յըլդըրըմի խորհրդականի պաշտոնը։ Զբաղվել է պետական համալսարանների թվային և տեխնոլոգիական արդիականացմամբ։

Թուրքիայում հեղաշրջման փորձի ժամանակ Ֆուաթ Օքթային հաջողվում է NTV հեռուստաալիքով հեռարձակել վարչապետի ելույթըը, որի շնորհիվ վարչապետը բնակչությանը կոչ արեց հանգստություն պահպանել։ Մասնակցել է Սիրիայում քրդական կազմավորումների (սրանք ըստ Անկարայի ահաբեկչական վտանգ էին ներկայացնում Թուրքիայի համար) դեմ ուղղված «Եփրատի վահան» և «Ձիթենու ճյուղ» ռազմագործողությունների համակարգմանը։

Ֆուաթ Օքթայը համարվում է երկրի կառավարման համակարգի «բյուրոկրատական և վարչական» ճարտարապետներից մեկը։

## Թուրքիայի փոխնախագահ
2018 թվականի հուլիսի 9-ին նշանակվել է Թուրքիայի փոխնախագահ, նոր պաշտոնը ստեղծվել էր սահմանադրական փոփոխությունների արդյունքում։

## Անձնական կյանք
Ամուսնացած է ունի երեք երեխա։ Տիրապետում է անգլերենի։

## Տես նաև
* Թուրքիայի նախագահ

## Ծանոթագրություններ

Կատեգորիա:1964 ծնունդներ
Կատեգորիա:Թուրք տնտեսագետներ
Կատեգորիա:Թուրքիայի քաղաքական գործիչներ